CELEX: 32021R0166
Language: hu
Date: 2021-02-10 00:00:00
Title: A Bizottság (EU) 2021/166 végrehajtási rendelete (2021. február 10.) az (EU) 2015/1368 végrehajtási rendeletnek a méhészeti ágazatra vonatkozó nemzeti programok kiterjesztése tekintetében történő módosításáról

2021.2.11.   
               
               
                  HU
               
               
                  Az Európai Unió Hivatalos Lapja
               
               
                  L 48/1
               
            
         A BIZOTTSÁG (EU) 2021/166 VÉGREHAJTÁSI RENDELETE
         (2021. február 10.)
         az (EU) 2015/1368 végrehajtási rendeletnek a méhészeti ágazatra vonatkozó nemzeti programok kiterjesztése tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet (1) hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre és különösen annak 57. cikke első bekezdésének c) pontjára, valamint 223. cikke (3) bekezdése első albekezdésének c) pontjára,
         mivel:
         
                     (1)
                  
                  
                     Az (EU) 2015/1368 bizottsági végrehajtási rendelet (2) megállapítja a nemzeti méhészeti programok bejelentésére, jóváhagyására és módosítására vonatkozó szabályokat.
                  
               
                     (2)
                  
                  
                     Az (EU) 2020/2220 európai parlamenti és tanácsi rendelet (3) értelmében a 2019. augusztus 1-jétől 2022. július 31-ig tartó időszakra kidolgozott nemzeti programokat 2022. december 31-ig meg kell hosszabbítani.
                  
               
                     (3)
                  
                  
                     Az (EU, Euratom) 2020/2093 tanácsi rendelet (4) megállapítja az Európai Mezőgazdasági Garanciaalap (a továbbiakban: EMGA) éves felső határát. E határértéken belül ez az alap finanszírozza a méhészeti programokhoz való uniós hozzájárulást, amely 2021-től lép hatályba. A többéves pénzügyi keretben az EMGA tekintetében előirányzott teljes összeg a méhészeti programok számára évi 60 millió EUR-s növekedést foglal magába.
                  
               
                     (4)
                  
                  
                     A tagállamoknak módosítaniuk kell nemzeti programjaikat a méhészeti ágazatra vonatkozó határidő meghosszabbításának és költségvetés növelésének figyelembevételével. A tagállamoknak 2021. március 15-ig értesíteniük kell a Bizottságot a jóváhagyásra váró módosított programokról.
                  
               
                     (5)
                  
                  
                     A kifizetések folytonosságának biztosítása érdekében a 2022. augusztus 1. és 2022. december 31. között végrehajtott intézkedésekhez kapcsolódó kifizetéseket 2022. október 16. és 2023. október 15. között kell teljesíteni a kedvezményezettek számára.
                  
               
                     (6)
                  
                  
                     Az (EU) 2015/1368 végrehajtási rendeletet ezért ennek megfelelően módosítani kell.
                  
               
                     (7)
                  
                  
                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2015/1368 végrehajtási rendelet a következőképpen módosul:
            
                        (1)
                     
                     
                        A 3. cikk a következő második bekezdéssel egészül ki:
                        „A tagállamok az 1308/2013/EU rendelet 55. cikke (1) bekezdése második albekezdésével összhangban 2021. március 15-ig értesítik a Bizottságot nemzeti programjaik módosításáról. Ez a módosítás figyelembe veszi a 2021-től kezdődően megnövelt uniós hozzájárulást.”;
                     
                  
                        (2)
                     
                     
                        Az 5. cikk (1) bekezdése a következő második albekezdéssel egészül ki:
                        „A méhészeti programoknak a 3. cikk második bekezdése szerinti módosításait a Bizottság az 1308/2013/EU rendelet 57. cikke első bekezdésének c) pontja alapján 2021. június 15-ig hagyja jóvá.”;
                     
                  
                        (3)
                     
                     
                        A 7. cikk a következő harmadik bekezdéssel egészül ki:
                        „A második bekezdéstől eltérve a 2022. augusztus 1. és 2022. december 31. között végrehajtott intézkedésekhez kapcsolódó kifizetésekre 2022. október 16. és 2023. október 15. között kerül sor.”
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő hetedik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. február 10-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 347., 2013.12.20., 671. o.
         
         
            (2)  A Bizottság (EU) 2015/1368 végrehajtási rendelete (2015. augusztus 6.) az 1308/2013/EU európai parlamenti és tanácsi rendeletnek a méhészeti ágazatban nyújtott támogatások tekintetében történő alkalmazására vonatkozó szabályok megállapításáról (HL L 211., 2015.8.8., 9. o.).
         
            (3)  Az Európai Parlament és a Tanács (EU) 2020/2220 rendelete (2020. december 23.) az Európai Mezőgazdasági Vidékfejlesztési Alapból (EMVA) és az Európai Mezőgazdasági Garanciaalapból (EMGA) 2021-ben és 2022-ben nyújtandó támogatásokra vonatkozó egyes átmeneti rendelkezések megállapításáról és az 1305/2013/EU, az 1306/2013/EU és az 1307/2013/EU rendeletnek a források és a 2021-ben és 2022-ben való alkalmazás tekintetében, valamint az 1308/2013/EU rendeletnek a források és az ilyen támogatások 2021-re és 2022-re vonatkozó elosztása tekintetében történő módosításáról (HL L 437., 2020.12.28., 1. o.).
         
            (4)  A Tanács (EU, Euratom) 2020/2093 rendelete (2020. december 17.) a 2021–2027-es időszakra vonatkozó többéves pénzügyi keretről (HL L 433 I, 2020.12.22., 11. o.).